WAT Woord van die week: skonArgieffoto (Foto: harveysofhalifax.co.uk) Woord: skon Betekenis: Sagte, ronde koek of brood van garsmeel, hawermeel of koringmeel en bakpoeier, wat in enkelporsies op ‘n roosterplaat of in die oond gebak word, en wat tydens ontbyt of dikwels teetyd saam met botter, konfyt en (of) room geëet word. (Sinoniem: botterbroodjie) ‘n Sny koek of tert of vars gebakte skon lê ons Suid-Afrikaners na aan die hart. (Landbouweekblad, 4 Nov. 2011, 10). Waar kom dit vandaan? Uit Middelduits schonbrot, “fyn brood” Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal.